**НАРОДНО ЧИТАЛИЩЕ „САМООБРАЗОВАНИЕ 1919”**

с. **ЕКЗАРХ ЙОСИФ**, ул. Николаевска № 3, общ. БОРОВО, обл. РУСЕ

E-mail**:** nar.chi1919@abv.bg; тел. 08143 2298; 0882565265;

**О Т Ч Е Т**

**ЗА ДЕЙНОСТА НА „НЧ САМООБРАЗОВАНИЕ 1919”**

**С. ЕКЗАРХ ЙОСИФ, ОБЩ. БОРОВО, ОБЛ. РУСЕ**

**ПРЕЗ 2022 г.**

 **Народните читалища са първите и най-стари организирани структури на гражданското общество в България.**

 **На 18 май 1919 г. е основано читалище „Самообразование 1919“ от учителя Матей Марков. Със средствата от самооблагането е построен читалищен дом, открит на 04 ноември 1961 година, в който са разположени киносалон, клуб и библиотека. Сега библиотеката разполага с близо 10 000 тома книжен фонд, компютър. През последните години Библиотеката при НЧ „Самообразование 1919” активно работи за обновяване на библиотечния фонд. През 2014 година - 110 книги, през 2016 г. – 40 книги, през 2017 г. – 82 книги, през 2018 г. – 15 книги със собствени средства и 122 бр. закупени по програма „Българските библиотеки – съвременни центрове за четене и информираност 2018 г. През 2019 г. на библиотеката бяха дарени 120 книги по повод 100 годишния Юбилей. Библиотеката кандидатства по програма „Българските библиотеки – съвременни центрове за четене и информираност 2019 г. и беше одобрена на І-ва и ІІ-ра сесия. При реализирането на проекта бяха закупени 189 бр. книги от двете сесии. През 2020 г. бяха закупени 91 бр. книги по програма „Българските библиотеки – съвременни центрове за четене и информираност 2020”. През 2021 г. отново по програма „Българските библиотеки – съвременни центрове за четене и информираност 2021” бяха закупени 90 бр. През 2022 г. продължи обновяването на библиотечният фонд и по същата програма бяха закупени 93 бр. книги, като проекта бе реализиран и отчетен и книгите са на разположение на читателите.**

 **С цел осъществяване на приемственост в културното наследство и развитие, обогатяване на срасналите се в бита и традициите на населението обичаи, Народно читалище „Самообразование 1919” с. Екзарх Йосиф започна културният календар за 2022 г. :**

**1. С подреждане на витрина с библиотечни материали за и от поета- революционер Христо Ботев в чест на 174 г. от рождението му.**

**2. На 21.01.2022 г. – Тържество за „Бабин ден” с музика и обичая „Къпане на бебето”, както и изпълнения на ПГ „Детелина”.**

**3. От 10.02 до 25.02.2022 г. бе подредена витрина с материали за Васил Левски - 149 г. от обесването му.**

**4. На 14.02.2022 г. - Тържество по случай „Деня на лозаря” - беше подготвена програма - зарязване на лоза на нивата, самодейна програма и изпълнения на ПГ „Детелина” към НЧ „Самообразование 1919”.**

**5. От 25.02.2022 г. до 07.03.2022 г. бе подредена витрина с литература, отразяваща събитията в чест на 141 г. от освобождението на България от турско нашествие. През останалото време бе подреждана постоянна витрина на тема ”За личното стопанство и домакинство. Подредена беше и витрина ”Сто и десет години Балканска война”.**

**6. На 01.03.2022 г. – чествахме 1 март ден на самодееца и 8 март Международния ден жената. Беше подготвена богата литературно-музикална програма с участието на самодейците от ПГ „Детелина” към НЧ „Самообразование 1919”.**

**7. На 3 март тържествено бе отбелязано освобождението на България от турското нашествие. Пред наскоро откритата Паметна плоча в памет на загиналите в Руско-турската освободителна война бе изнесен доклад за важните събития в хода на войната и приноса на с. Екзарх Йосиф в освободителните действия. Пред Паметната плоча бяха поднесени венци и цветя в памет на загиналите руски и български войни за Свободата на България.**

**8. На 22.03.2022 г. в библиотеката отбелязахме настъпването на Първа пролет.**

**9. На 20.04.2022 г. беше подредена витрина по случай 146 години от избухването на Априлското въстание.**

**10. На 25.04.2022 г. беше подредена витрина по случай 1-ви май – Ден на труда.**

**11. На 09.05.2022 г. с материали бе отбелязан Денят на победата над фашизма, подписването на акт за капитулация и краят на Втората световна война.**

**12. 24.05.2022 г. – Ден на славянската писменост и култура. Денят беше отбелязан с рецитал от групата за художествено слово по местния радиовъзел и поднасяне на венец.**

**13. На 01.06.2022 г. бе отбелязан международния ден на детето с много музика.**

**14. На 2-ри юни 2022 г. „Ден на Ботев и на загиналите за свободата на България”, ден в който се навършват 146 години от трагичната гибел на големият български революционер и поет Христо Ботев, ПГ „Детелина” участва с патриотични песни в чест на героите. Бе извършена заря-проверка на загиналите герои и поднесени венци пред наскоро откритият паметник на Христо Ботев, пред паметника на загиналите герои във войните – 1912, 1915, 1918 г., а така също и на загиналите бойци от с. Екзарх Йосиф от името на Кметство с. Екзарх Йосиф, ППК „Земя”, НЧ „Самообразование 1919” и цветя от много граждани.**

**15. На 20.06.2022 г.се отбеляза 107 години от смъртта на Екзарх Йосиф. В читалището бяха изложени материали за живота и делото на Екзарх Йосиф І с които се запознаваха посетителите на библиотеката. Бяха поднесени венци пред наскоро откритият паметник на Екзарх Йосиф І.**

**16. На 18 юли 2022 г. се навършват 145 г. от рождението на писателя Елин Пелин. В информационния кът на читалището бяха подредени произведения на Елин Пелин, снимков и информационен материал които бе посетен от много граждани и жители на селото, като хората се запознаха с живота и творчеството на писателя.**

**17. На 09 юли 2022 г. се навършват 172 г. от рождението на писателя Иван Вазов. В читалището бе подреден кът с произведения на Иван Вазов, снимков и информационен материал които бе посетен от граждани и жители на селото, като хората се запознаха с живота и творчеството на писателя.**

**18. През 2022 г. се навършват 127 години от написването на Вазовият шедьовър „Под игото“. Това е най-важната и най-представителна книга на съвременната българска литература, която първо е била отпечатана в Англия. Подробна информация и снимков материал, беше изложен в информ. кът на читалището.**

 **19. На 18.07.2022 г. се навършват 185 години от рождението и по рано същата година 149 години от кончината на Великия син на България – Васил Левски. В знак на признателност към живота и делото на Левски на наскоро открития Паметник бяха поднесени венци.**

**20. На 27.08.2022 г. в с. Екзарх Йосиф бе проведен Шестнадесети Празник на ябълката. Присъстваха много официални гости и граждани. В празничната програма участваха известни певци и танцови състави, както и ПГ „Детелина” към НЧ „Самообразование 1919”. Бяха изложени всичките сортове ябълки отглеждани на територията на селото, а също бе организирана богата кулинарна изложба от сладкарски изделия с ябълки.**

 **21. В читалището бяха подредени материали за Съединението на България, а така също и обявяване на Независимостта на България на 22 септември. Информационните материали бяха разгледани от много граждани и читатели на библиотеката.**

**22. В информационния кът на читалището бяха поместени местни и регионални събития и годишнини, както и материали за настоящи национални празници. Изложени са печатни и снимкови материали за съответните събития с цел запознаване на гражданите и посетителите на читалището.**

**23. На 08.10.2022 г. ПГ „Детелина” към НЧ „Самообразование 1919” с. Екзарх Йосиф присъства на Празника на селото организиран от НЧ „Канев-Пробуда 1924” в с. Горно Абланово.**

**24. На 13.10.2022 г. в „НЧ Искра 1898” гр. Борово бе организирана и проведена работна среща-обучение от РБ „Любен Каравелов” гр. Русе, на която бяха разяснени промени и въпроси свързани с библиотечната дейност. На срещата присъстваха представители на всички общински библиотеки.**

**25. На 15.10.2022 г. се проведе среща с местни поети и бяха представени техни нови творби.**

**26. 1-ви ноември – Ден на народните будители - бе отбелязан с информационен и снимков материал.**

**27. Информационният кът в читалището бе подновен с местни и регионални събития и годишнини.**

**28. На 15.11.2022 г. бе проведена Кулинарна изложба на местни и традиционни тестени и сладкарски ястия. На събитието присъстваха членове на читалището и граждани.**

**29. На 21.11.2022 г. бе подготвена изложба по случай Деня на християнското семейство – от „Старите ракли на баба”. На изложбата бяха подредени стари носии и предмети от миналото.**

**30. На 15.12.2022 г. се организира и проведе Коледно и Новогодишно тържество с участието на Певческа група “Детелина”, която поздрави присъстващите с песни от своя репертоар, както и театрална сценка от театралната група към читалището, което допринесе за доброто настроение на присъстващите. Бяха подготвени малки подаръчета за всички присъстващи, както е по традиция.**

**31. През м. ХІІ. 2022 г. се работи по реализиране и отчитане на спечелен проект от НЧ „Самообразование 1919” „Българските библиотеки - съвременни центрове за четене и информираност” 2022 г. по който бяха закупени 93 бр. книги, които бяха вписани в КДБФ и предоставени на читателите. Със закупените книги по проекта бе направена изложба в библиотеката. На посетителите и читателите на библиотеката, както и на членовете на читалищното настоятелство, се разясни, че книгите са закупени по проект и сумата която е отпусната за тяхното закупуване. Също така се разясни начина на кандидатстване по проекта, неговото реализиране и спазването на всички срокове по отчитането му. Всички са впечатлени от обновяването на библиотечния фонд и с радост отбелязват, че това е една много добра придобивка, с която се привличат нови читатели, а така също се увеличават желаещите да използват четенето като полезно занимание.**

**32. За Коледните и Новогодишни празници в библиотеката бяха изработени поздравителни картички, разделители за книги, които се подаряваха на посетителите и читателите с пожелание за здраве и благоденствие през новата 2023 г.**

**ПРЕДСЕДАТЕЛ НА**

**НЧ „САМООБРАЗОВАНИЕ 1919”**

**ЙОРДАНКА ВЕЧЕВА**

**ПРОГРАМА И ПЛАН**

ЗА

КУЛТУРНИТЕ ПРОЯВИ НА НАРОДНО ЧИТАЛИЩЕ

„САМООБРАЗОВАНИЕ 1919” с. ЕКЗАРХ ЙОСИФ - 2023 г.

|  |  |  |
| --- | --- | --- |
| **№**  | **Дата** | Културна проява |
|  | **ЯНУАРИ** |  |
| 1. | 03 януари 2023 | Витрина с библиотечни материали за и от поета-революционер Христо Ботев. |
| 2. | 06 януари 2023 | Йорданов ден – Богоявление. Освещаване на вода, хвърляне и вадене на кръста. Общоселско тържество – съвместно читалище и църква. |
| 3. | 21 януари 2023 | „Ден на родилната помощ“- пресъздаване на обичая „Къпане на бабата”. |
|  | **ФЕВРУАРИ** |  |
| 4. | 14 февруари 2023 |  „Трифон Зарезан” - в чест на деня на лозаря–пресъздаване на обичая „Зарязване на лозе". |
| 5. | 19 февруари 2023 | 150 години от обесването на Васил Левси - литературна програма и поднасяне на венци пред паметника на Васил Левски. Витрина с библиотечни материали в чест на Васил Левски. |
|  | **МАРТ** |  |
| 6. | 01 март 2023 | Честване„Ден на самодееца“. |
| 7. | 03 март 2023 | Рецитал и музикална програма пред новоткритата Паметна плоча в памет на загиналите в Руско-турската освободителна война и посветени на Освобождението на България от турско нашествие. |
| 8. | 08 март 2023 | Международен ден на жената.  |
| 9. | 22 март 2023 | Тържествено посрещане на Първа пролет . |
|  | **АПРИЛ** |  |
| 10. | 04 – 08 април 2023 | Седмица на детската книга-подреждане на витрина с нови детски книги. |
| 11. |  април 2023 | Великденски празници – викторини, конкурси, надиграване. Изложба на най-красиво яйце и домашно приготвен козунак. |
| 12. | април 2023 | На гости в с. Екзарх Йосиф - колектива и самодейците от НЧ „Светлина 1927” с. Чилнов. Работна среща, посещение на забележителностите в с. Екзарх Йосиф и съвместно тържество по случай пролетните празници. |
|  | **МАЙ** |  |
| 13. | 01 май 2023 | Честване Деня на труда и на междунар. работническа солидарност. |
| 14. | 05 май 2023 | 183 години от рождението на Екзарх Йосиф-програма за живота и делото на Екзарх Йосиф и поднасяне на венци пред паметника.  |
| 15. | 06 май 2023 |  Ден на храбростта и Българската армия-кратка програма и поднасяне венци пред паметника за загиналите. |
| 16. | 09 май 2023 | Отбелязване Ден на победата над фашизма иДенят на Европа - посветен на мира и обединението в Европа. |
| 17. | 11 май 2023 | Ден на библиотекаря-среща с библиотечни работници и читалищни дейци и ден на отворените врати. |
| 18. | 24 май 2023 | Денят на българската просвета и култура и на славянската писменост. |
|  | **ЮНИ** |  |
| 19. | 01 юни 2023 | Международен ден на детето – децата на Екзарх Йосиф рисуват и играят. |
| 20. | 02 юни 2023 | Ден на Ботев и на загиналите за свободата и независимостта на България. Програма за живота и делото на Христо Ботев и поднасяне на венци пред паметника.  |
| 21. | 20 юни 2023 | 108 години от смъртта на Екзарх Йосиф-програма за живота и делото на Екзарх Йосиф и поднасяне на венци пред паметника.  |
| 22. | 28 юни 2023 | „Беседа на тема „Билките в нашия дом”. |
|  | **ЮЛИ** |  |
| 23. | 18 юли 2023 | 186 години от рождението на Васил Левски-програма за живота и делото на Левски, поднасяне на венци пред паметника.  |
| 24. | юли 2023 | Подреждане на кът с произведения на Елин Пелин. |
|  | **АВГУСТ** |  |
| 25. |  август 2023 | Седемнадесети „Празник на ябълката – 2023”. |
| 26. | 11 август 2023 | Посещение на театрална постановка в Русе. |
|  | **СЕПТЕМВРИ** |  |
| 27. | 06 септември 2023 | Витрина с библиотечни материали за Съединението на България с Княжество Румелия. |
| 28. | 22 септември 2023 | Витрина с библиотечни материали за Независимостта на България. |
|  | **ОКТОМВРИ** |  |
| 29. | юни-октомври 2023 | Участие на Певчевска група към НЧ „Самообразование 1919” в регионални фолклорни фестивали. |
| 30. | 01 октомври 2023 | Празнуване „Ден на пенсионера”. |
| 31. | октомври 2023 | Представяне на нови творби на местни поетични творци. |
|  | **НОЕМВИ** |  |
| 32. | 01 ноември 2023 |  Документална изложба „Ден на народните будители”. |
| 33. | 15 ноември 2023 | Ден на кулинарната изложба – представяне на местни и традиционни ястия, тестени и сладкарски изделия. |
| 34. | 21 ноември 2023 |  Ден на християнското семейство – изложба от „Старите ракли на баба” |
|  | **ДЕКЕМВРИ** |  |
| 35. |  декември 2023 |  Коледна изложба, послучай коледните и новогодишни празници, пресъздаване на ритуали и обичаи. |

**Р-к библиотека:…………….. Председател :……..…….**

 **/Лиляна Кръстева/ /Й. Вечева/**